Document ID: 31988R0775

KOMISSION ASETUS (ETY) N:o 775/88,
annettu 24 päivänä maaliskuuta 1988,
voiöljynä suoraan kulutukseen tarkoitetun interventiovoin myynnistä alennettuun hintaan annetun asetuksen (ETY) N:o 3143/85 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 744/88(2), ja erityisesti sen 6 artiklan 7 kohdan,
sekä katsoo, että
komission asetuksella (ETY) N:o 3143/85(3), sellaisena kuin se on viimeksi muutettuna asetuksella (ETY) N:o 1807/87(4), otetaan käyttöön järjestelmä sellaisen interventiovoin, joka on tarkoitettu suoraan kulutukseen voiöljynä, myymiseksi alennettuun hintaan; viimeksi tehdyssä muutoksessa erityisesti 2 artiklan 4 kohdan toinen alakohta korvataan; vastoin hallintokomitean ilmaisemaa aikomusta komission asetuksessa (ETY) N:o 1325/86(5) tarkoitettu poikkeus on jäänyt ottamatta huomioon; tämän vuoksi on tarpeen oikaista mainittu artikla ja lisätä siihen uudelleen kyseinen säännös taannehtivin vaikutuksin asetuksen (ETY) N:o 1807/87 voimaantulopäivästä, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 3143/85 2 artiklan 4 kohtaan kolmas alakohta seuraavasti:
" Toimivaltaisen viranomaisen suostumuksella kaikki voiöljy voidaan kuitenkin pakata kaupan pitämistä varten muussa laitoksessa kuin myyntisopimuksessa mainitussa laitoksessa."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 30 päivästä kesäkuuta 1987.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä maaliskuuta 1988.

Labels: 3
17